பலூசிசுதான் கருப்பு கரடி

பலூசிசுதான் கருப்பு கரடி (அர்சசு திபெத்தானசு ஜெட்ரோசியானசு) என்பது தெற்கு பாக்கித்தான் மற்றும் ஈரானின் டோபா காகர் மலைத்தொடரில் காணப்படும் ஆசிய கருப்பு கரடியின் ஒரு துணையினமாகும். இது வழக்கத்திற்கு மாறாக மெல்லிய மேலோடு கொண்டது. மற்ற துணையினங்களை விட வெப்பமான காலநிலையில் வாழ்கிறது. இது மற்ற துணையினங்களை விட அதிகமாக பழங்களையும் நுகரக் கூடியதாகும்.

சிறப்பியல்புகள்
பலூசிசுதான் கருப்பு கரடி, கருப்பு முதல் செம்பழுப்பு நிறத்தில் குறுகிய, கரடுமுரடான உரோமங்களைக் கொண்டுள்ளது. இது மற்ற துணையினங்களை விட சிறியது. தலை மற்றும் உடல் நீளம் 80 செ.மீ. (வால் உட்பட).

வாழிடம்
பலூசிசுதான் கருப்பு கரடி தென்மேற்கு பாக்கித்தானில் உள்ள பலூசிசுதானின் மலைப்பகுதிகளில் வாழ்கிறது. இது சுலைமான் மலைகள், குசுதார் மாவட்டம் மற்றும் கரான் மாவட்டத்தில் பதிவு செய்யப்பட்டுள்ளது.

நடத்தை
இந்த துணையினம் பழங்கள், பூச்சிகள் மற்றும் சிறிய ஊர்வனவற்றை சாப்பிடுவதால் எல்லாம் உண்ணும் தன்மை கொண்டது. இது கிளப்களை வேட்டையாடுவதில் மரக்கட்டைகளை உடைப்பதற்கும் பெயர் பெற்றது. இவை எல்லா பழங்களையும் உண்ணும் என்றாலும், இவைகளின் விருப்பமான உணவு பழமாக இந்திய ஆலிவ் மற்றும் பெர் உள்ளது.

அச்சுறுத்தல்கள்
பலூசிசுதான் கருப்பு கரடிகள் உள்ளூர் மக்களால் பிடிக்கப்படுகின்றன. இவர்கள் இவற்றை கலைக்கூத்தில் கரடி தூண்டுதலுக்காக செல்லப்பிராணிகளாக வளர்க்கின்றனர். கரடி வேட்டையில் கரடியின் நகங்கள் மற்றும் கோரைப் பற்கள் பிடுங்கப்பட்டு வேட்டை நாய்களுடன் சண்டையிட விடப்படுகின்றன. இந்த நடைமுறை 2001இல் சட்டவிரோதமானது என அறிவிக்கப்பட்டு தடைசெய்யப்பட்டது. ஆனால் இன்னும் இச்செயல் சட்டவிரோதமாக நிகழ்கிறது. சட்டவிரோத மரம் வெட்டுதல், கிராமங்களின் விரிவாக்கம், நெடுஞ்சாலைகள் வலையமைப்பின் வளர்ச்சி மற்றும் காடுகளில் மின் நிலையங்களை நிறுவுவதற்கு வழிவகுக்கும் மனித மக்கள்தொகை அதிகரிப்பு ஆகியவற்றால் வாழ்விட இழப்பு இந்த இனத்திற்கு பெரும் அச்சுறுத்தலாக உள்ளது.

இது இப்போது பெரும்பாலான பகுதிகளில் அழிந்துவிட்டதாகக் கருதப்படுகிறது. காடழிப்பு மற்றும் வாழ்விட இழப்பு ஆகியவை இது எதிர்கொள்ளும் மிகப்பெரிய பிரச்சினையாகும். உள்ளூர் மற்றும் நாடோடி மேய்ப்பர்கள் தங்கள் கால்நடைகளை கரடி பிரதேசத்தில் மேய்ச்சலுக்கு அனுமதித்து, உள்ளூர் கரடிகளைக் கொல்கின்றனர். இவர்கள் இக்கரடிகள் தங்கள் கால்நடைகளைக் கொல்வதாக குற்றம் சாட்டுகிறார்கள். பித்தப்பை போன்ற உடல் பாகங்களை மருந்துகளுக்காக வேட்டையாடுவதும் இந்த துணையினத்திற்கு அச்சுறுத்தலாக உள்ளது.

பாதுகாப்பு
பாக்கித்தானில், பலூசிசுதான் கருப்பு கரடி மிக அருகிய இனமாக இருப்பதாக கருதப்படுகிறது.

மேற்கோள்கள்

பகுப்பு:பாலூட்டிகள்